#  OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 27.12.2018

Prítomní:

Podľa prezenčnej listiny 7 poslancov OZ,  starosta obce Ing. Ladičkovský Štefan, Ing. Valéria Dvulitová-ekonómka OcÚ, Oľga Jenčíková-matrikárka, Anna Ladičkovská-ekonómka ZŠsMŠ, Mária jakubová-hlavná kontrolórka obce, Iveta Šalatová- pracovníčka

Zapisovateľka : Ing. Valéria Dvulitová

Návrhová komisia:Miroslav Jackovič, Jaroslav Kontúľ

Overovatelia zápisnice:Jaroslav Mihaľov, Ľubomír Žák

Program rokovania:

1. Otvorenie zasadnutia
2. Schválenie programu rokovania
3. Určenie zapisovateľa, návrhovej komisie a overovateľov zápisnice
4. Kontrola plnenia uznesenia z predošlého zasadnutia
5. Prerokovanie ročnej správy z kontról hlavnej kontrolórky obce za rok 2018 .
6. Prerokovanie stanoviska hlavnej kontrolórky obce k návrhu rozpočtu obce na rok 2019, 2020, 2021
7. Prerokovanie a schválenie návrhu rozpočtu obce na roky 2019,2020,2021
8. Prerokovanie a schválenie Plánu kontrólnej činnosti hlavnej kontrolórky obce na 1.polrok 2019
9. Prerokovanie a schválenie členov komisií OZ z radov občanov
10. Prerokovanie zrušenia obecnej knižnice
11. Diskusia
12. Návrh na uznesenie
13. Záver
14. Spoločenské posedenie pri príležitosti záveru roku 2018.

K bodu 1 :

Rokovanie otvoril a viedol starosta obce Ing. Štefan Ladičkovský, ktorý otvoril zasadnutie, privítal prítomných a oznámil, že na rokovaní sú prítomní všetci poslanci obecného zastupiteľstva, teda rokovanie je uznášania schopné.

K bodu 2 :

V tomto bode starosta obce predložil návrh programu rokovania.

K predloženému programu rokovania poslanec Ing.Ján Hudák predložil pozmeňujúci návrh, aby z programu rokovania bol vypustený bod rokovania č.7 – prerokovanie a schválenie rozpočtu obce na roky 2019,2020,2021. Svoj návrh odôvodnil, že podľa jeho názoru bol zverejnený a predložený neúplný návrh rozpočtu, pričom on by požadoval štruktúrovaný rozpočet obce a podrobný rozpočet ZŠsMŠ. Na jeho návrh reagovala hlavná kontrolórka obce Mária Jakubová, ktorá mu vysvetlila, že obec Topoľovka nemá povinnosť schváľovať štrukturovaný rozpočet obce. Starosta obce vysvetlil, že ak by nebol rozpočet schválený na tomto zasadnutí, obec by musela v mesiaci január 2019 až do schválenia rozpočtu obce riadiť rozpočtovým provizóriom. Poslanec Hudák ďalej predložil otázky k niektorým rozpočtovým položkám týkajúcim sa dotácií na rozvojové projekty výstavby multifunkčného ihriska, rekonštrukcie hasičskej zbrojnice a splátky preklenovacieho úveru na rekonštrukciu miestnych komunikácií. Starosta obce a ekonómka obecného úradu odpovedali na otázky. Starosta obce dal hlasovať o pozmeňujúcom návrhu poslanca Hudáka, ktorý navrhoval vypustiť z programu rokovania bod č.7 prerokovanie a schválenie rozpočtu obce na roky 2019,2020,2021. Za hlasoval poslanec Hudák, proti hlasovali poslanci Kontúľ, Mihaľov, Pejko, Jackovič, Miľko, Žák. Tento návrh nebol schválený. Starosta obce dal hlasovať o pôvodne predloženom návrhu programu rokovania. Tento program bol schválený. Za hlasovali poslanci Kontúľ, Mihaľov, Miľko, Jackovič, Pejko, Žák. Proti hlasoval poslanec Hudák. Starosta obce skonštatoval, že zasadnutie obecného zastupiteľstva sa bude riadiť schváleným programom.

K bodu 3:

V tomto bode starosta obce Ing. Ladičkovský Štefan, predložil návrh na overovateľov zápisnice a to Ľubomír Žák a Jaroslav Mihaľov. Tento návrh bol jednomyseľne schválený. Za zapisovateľa bola starostom obce určená Ing. Valéria Dvulitová. Do návrhovej komisie starosta obce navrhol Miroslava Jackoviča a Jaroslava Kontúľa. Predložený návrh bol jednomyseľne schválený.

K bodu 4 :

V tomto bode starosta obce vykonal kontrolu plnenia uznesenia z predošlého zasadnutia, pričom konštatoval, že body uznesenia sú splnené. Obecné zastupiteľstvo vzalo na vedomie kontrolu plnenia uznesenia z predošlého zasadnutia OZ. Za hlasovali všetci poslanci.

K bodu 5 :

Starosta obce v tomto bode udelil slovo hlavnej kontrolórke obce Márii Jakubovej, ktorá predložila celoročnú správu o vykonaných kontrolách za rok 2018. Po prerokovaní obecné zastupiteľstvo vzalo jednomyseľne na vedomie túto správu.

K bodu 6:

V tomto bode starosta obce udelil slovo hlavnej kontrolórke obce, ktorá predložila stanovisko hlavnej kontrolórky obce k návrhu rozpočtu obce na roky 2019, 2020, 2021. V stanovisku skonštatovala, že rozpočet obce bol pripravený v súlade s rozpočtovými pravidlami a odporučila schváliť rozpočet obce na rok 2019 a zobrať na vedomie rozpočet obce na roky 2020, 2021. Po prerokovaní obecné zastupiteľstvo vzalo na vedomie stanovisko hlavnej kontrolórky obce k návrhu rozpočtu obce na roky 2019, 2020, 2021. Za hlasovali poslanci Kontúľ, Jackovič, Mihaľov, Miľko, Pejko a Žák, proti hlasoval poslanec Hudák.

K bodu 7 :

V tomto bode starosta obce predložil návrh rozpočtu obce na roky 2019, 2020, 2021. Návrh rozpočtu obce bol v zákonom stanovenej lehote zverejnený na obecnej tabuli a na weovej stránke obce. Po prerokovaní rozpočtu obce obecné zastupiteľstvo schválilo rozpočet obce na rok 2019 a vzalo na vedomie rozpočet obce na roky 2020 a 2021. Za hlasovali poslanci Kontúľ, Jackovič, Mihaľov, Miľko, Pejko a Žák, proti hlasoval poslanec Hudák.

K bodu 8 :

V tomto bode starosta obce požiadal hlavnú kontrolórku obce o predloženie plánu kontrólnej činnosti na 1.polrok 2019. Hlavná kontrolórka predložila plán kontrólnej činnosti. Plán kontrólnej činnosti bol zverejnený na obecnej tabuli a webovej stránke obce.Po prerokovaní obecné zastupiteľstvo schválilo jednomyseľne tento plán kontrólnej činnosti. Za hlasovali všetci poslanci.

K bodu 9 :

V tomto bode starosta oobce vyzval všetkých predsedov komisií, aby predložili návrhy na členov komisií z radov občanov. František Miľko navrhol do komisie vzdelávania, kultúry, mládeže a športu Jozefa Gábora a Milana Kožíka. Jaroslav Mihaľov navrhol do komisie poľnohospodárstva, lesného a vodného hospodárstva Vladimíra Dupláka a Petra Merička. Ľubomír Žák navrhol do komisie výstavby, životného prostredia a územného plánovania Radovana Rogalu a Jozefa Moška. Marián Pejko navrhol do komisie sociálnej, obchodu, služieb a cestovného ruchu Janu Kušnírovú a Katarínu Rogalovú. Ing Ján Hudák navrhol do komisie ochrany verejného poriadku Petra Bodnára a Máriu Šramovú. Jaroslav Kontúľ navrhol do komisie medzinárodnej spolupráce a prípravy projektov pre fondy EÚ Miroslava Čuháka a Ľuboša Loveckého. Miroslav Jackovič navrhol do komisie finančnej a správy majetku Ing. Jána Dupláka a Annu Kidalovú. Predsedovia komisií prehlásili, že s navrhovanými členmi komisií prerokovali návrhy členstva v jednotlivých komisiách a títo im udelili súhlas na predloženie návrhu. Po prerokovaní obecné zastupiteľstvo jednomyseľne schválilo všetkých navrhovaných členov do jednotlivých komisií. Za hlasovali všetci poslanci.

K bodu 10 :

V tomto bode starosta obce predloýil návrh na zrušenie obecnej knižnice. Svoj návrh odôvodnil tým, že v posledných dvoch rokoch verejnosť nemala záujem o výpožičiavanie kníh, nebola ani jedna výpožička, pričom obec každoročne je povinná podávať štatistické výkazy – negatívne, obec má na knižnicu režijné náklady a knižnica zaberá priestory budovy, ktoré by sa v budúcnosti mohli využiť na archív dokladov obce. Starosta obce navrhol, aby obecná knižnica bola zrušená k 31.12.2018. Knižný fond bude presunutý na uskladnenie do budovy ZŠsMŠ, kde môže byť čiastočne využívaný žiakmi školy. Priestory knižnice sa postupne pripravia pre archív obecných dokladov a spisov. Po prerokovaní bol návrh na zrušenie obecnej knižnice k 31.12.2018 jednomyseľne schválený. Za hlasovali všetci poslanci.

K bodu 11 :

V tomto bode starosta obce otvoril diskusiu. Do diskusie sa prihlásil poslanec Hudák, ktorý vzniesol požiadavku na prečistenie kanálu pri miestnom ihrisku. Starosta obce informoval, že kanál je vo vlastníctve SR – SPF a v správe PBaH Košice, pričom poznamenal že obec v roku 2019 plánuje rokovať o prevzatí vlastníctva od SPF, prečistiť kanál a pripraviť projekt na rekonštrukciu budovy šatní a tribúny. Zároveň pripomenul, že šetrením bolo zistené, že do uvedeného kanálu sú zaustené prepady zo žúmp okolo bývajúcich občanov a kanál je čiastočne zanesený aj týmito odpadmi.

Poslanec Kontúľ predložil požiadavku zimnej údržby miestnej komunikácie ku kostolu. Starosta obce prehlásil, že zabezpečí posypový materiál na dočasnú skládku pre posyp tejto komunikácie a posyp komunikácie k cintorínom. Zároveň starosta obce informoval, že SSC SÚC PSK od tejto zimnej sezóny nebude zabezpečovať zimnú údržbu komunikácií na obciach ani za úhradu na základe objednávky a preto vznikol problém zimného posypu miestnych komunikácií v obciach. Odhrňanie snehu z komunikácií a chodníkov má obec zabezpečené svojpomocne.

Vzhľadom na to, že nebolo viac diskusných príspevkov, starosta obce ukončil diskusiu. Obecné zastupiteľstvo vzalo na vedomie jednomyseľne tieto diskusné príspevky.

K bodu 12:

V tomto bode starosta obce požiadal návrhovú komisiu o predloženie návrhu na uznesenie. K predloženému návrhu neboli žiadne pripomienky ani doplňujúce návrhy, o jednotlivých bodoch uznesenia bolo hlasované počas ich prerokúvania, uznesenie bolo schválené.

K bodu 13 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie zasadnutia obecného zastupiteľstva v Topoľovke za ukončené. Zároveň poďakoval prítomným poslancom za doterajšiu spoluprácu a všetkým prítomným poprial do nového roku veľa zdravia, šťastia, elánu a veľa síl.

Starosta obce pozval prítomných na spoločenské posedenie pri príležitosti ukončenia roku 2018.

Ing. Ladičkovský Štefan

 starosta obce

### OBECNÉ ZASTUPITEĽSTVO TOPOĽOVKA.

### UZNESENIE

### zo zasadnutia Obecného zastupiteľstva v Topoľovke konaného dňa 27.12.2018.

### Obecné zastupiteľstvo v Topoľovke na svojom zasadnutí dňa 27.12.2018 prerokovalo :

### Schválenie programu rokovania

1. Určenie zapisovateľa, overovateľov zápisnice, voľbu návrhovej komisie
2. Kontrola plnenia uznesenia z predchádzajúceho zasadnutia
3. Prerokovanie správy z kontról hlavnej kontrolórky obce za rok 2018
4. Prerokovanie stanoviska hlavnej kontrolórky obce k návrhu rozpočtu obce na rok 2019, 2020, 2021
5. Prerokovanie a schválenie rozpočtu obce na rok 2019, 2020, 2021
6. Prerokovanie a schválenie plánu kontrólnej činnosti hlavnej kontrolórky obce na 1.polrok 2019
7. Prerokovanie a schválenie členov komisií OZ z radov občanov
8. Prerokovanie zrušenia obecnej knižnice
9. Diskusia

**UZNESENIE č.11**

**Obecné zastupiteľstvo v Topoľovke**

### Schváľuje :

1. Program rokovania

### Návrhová komisia : Jackovič Miroslav, Kontúľ Jaroslav

### Zapisovateľka Ing. Valéria Dvulitová

1. Overovatelia zápisnice : Mihaľov Jaroslav, Žák Ľubomír
2. **Berie na vedomie** :
3. Kontrolu plnenia uznesenia z predchádzajúceho zasadnutia obecného zastupiteľstva

**UZNESENIE č.12**

**Obecné zastupiteľstvo v Topoľovke**

1. **Berie na vedomie :**
2. Správu z kontról hlavnej kontrolórky obce za rok 2018

**UZNESENIE č.13**

**Obecné zastupiteľstvo v Topoľovke**

1. **Berie na vedomie :**
2. Stanovisko hlavnej kontrolórky obce k návrhu rozpočtu obce na roky 2019, 2020, 2021

**UZNESENIE č.14**

**Obecné zastupiteľstvo v Topoľovke**

1. **Schváľuje :**
2. Rozpočet obce Topoľovka na rok 2019
3. **Berie na vedomie :**
4. Rozpočet obce Topoľovka na roky 2020, 2021

**UZNESENIE č.15**

**Obecné zastupiteľstvo v Topoľovke**

1. **Schváľuje :**
2. Plán kontrólnej činnosti hlavnej kontrolórky obce na 1.polrok 2019

**UZNESENIE č.16**

**Obecné zastupiteľstvo v Topoľovke**

1. **Schváľuje :**
2. Členov Komisie finančnej a správy majetku : Ing. Ján Duplák, Anna Kidalová
3. Členov Komisie vzdelávania, kultúry, mládeže a športu : Jozef Gábor, Milan Kožík
4. Členov Komisie výstavby, životného prostredia a územného plánovania : Radovan Rogala, Jozef Moško
5. Členov Komisie ochrany verejného poriadku : Peter Bodnár, Ing. Mária Šramová
6. Členov Komisie poľnohospodárstva, lesného a vodného hospodárstva : Vladimír Duplák, Peter Meričko
7. Členov Komisie sociálnej, obchodu, služieb a cestovného ruchu : Jana Kušnírová, Katarína Rogalová
8. Členov Komisie medzinárodnej spolupráce a prípravy projektov pre fondy EÚ : Miroslav Čuhák, Ľuboš Lovecký

**UZNESENIE č.17**

**Obecné zastupiteľstvo v Topoľovke**

1. **Schváľuje :**
2. Zrušenie obecnej knižnice k 31.12.2018

**UZNESENIE č.18**

**Obecné zastupiteľstvo v Topoľovke**

1. **Berie na vedomie :**
2. Diskusné príspevky poslancov obecného zastupiteľstva počas rokovania

 Ing. Štefan Ladičkovský

 Starosta obce :

### Overovatelia zápisnice :

### Ľubomír Žák

### Jaroslav Mihaľov